Gacopjyrze. Gacopjyrze (inakszyj tyż garczopjyrze, myntopjyrze, mjyntopjyrze, mantopjyrze, lacopjyrze, latopjyrze, locopjyrze abo flyjdermausy) sům jedyne cyckocze kere poradzům furgać. Tworzům jich własny rzůnd bjologiczny kery zawjero 17 familiji a ůngyfer 1100 zortůw. Praje wszyske sům aktywne we nocy a bez dźyń śe schrůńajům we jaskińach abo inkszych schowkach. Śpjům s łebym na důł. Żrům chroboki, uowoce, kwjoty (nektar), abo ptoki, żaby a inksze małe zwjyrzynta. Ńykere (gacopjyrze wampiry) tyż cyckajům a żrům krew.